Pete Stollery

Pete Stollery (s. 24. heinäkuuta 1960 Halifax, West Yorkshire) on brittiläinen säveltäjä. Hän opiskeli Jonty Harrisonin johdolla Birminghamin yliopistossa. Hänen oppiarvonsa on filosofian tohtori.

Stollery on menestynyt useissa kilpailuissa, ja hänen musiikkiaan on esitetty muun muassa ISCM World Music Days -festivaalilla. Hän on keskittynyt etenkin elektroakustisen musiikin tekemiseen. Hän toimi vuosina 1985–2003 Sonic Arts Networkin puheenjohtajana ja toimitti sen Journal of Electroacoustic Music -lehteä. Vuonna 1996 Stollery oli Simon Atkinsonin, Robert Dowin ja Alistair MacDonaldin kanssa mukana perustamassa äänitaiteilijoiden invisiblEARts-ryhmää Skotlannissa.

Stollery on luennoinut Aberdeenin yliopistossa, jossa on myös johtanut elektroakustisen musiikin studiota.

Lähteet 

Brittiläiset säveltäjät
Vuonna 1960 syntyneet
Elävät henkilöt